མཇུག་ཏུ་བསྔོ་བ་སྨོན་ལམ་བདེ་ལེགས་ཀྱི་ཚོགས་དང་འཇིག་རྟེན་མིག་དག་གིས་མཛད་པའི་བསྟན་བཅོས་ཀྱི་སྐོར་བཅས་བཞུགས།མདོར་ན་ཚལ་པའི་བསྟན་འགྱུར་འདི་ཉིད་བསྟོད་ཚོགས་སྐོར་གྱིས་དབུ་འདྲེན་ཅིང་བསྔོ་སྨོན་ཤིས་བརྗོད་བདེ་ལེགས་སྐོར་གྱིས་མཇུག་གྲུབ་པ་ཞིག་ཡིན་ཞིང་།མཇུག་བྱང་ནང་མཐུན་རྐྱེན་སྒྲུབ་པ་པོ་སྦྱིན་བདག་དང་ཞལ་ཏ་མཁན།བསྡུ་སྒྲིག་མཛད་པ་པོ་སོགས་ཀྱིས་ལོ་ངོ་བདུན་ཙམ་ནང་དབུས་གཙང་གི་ཡིག་མཁན་མཁས་པ་དག་བཏུས་ནས་ལེགས་པར་གྲུབ་པ་དང་རབ་གནས་མཛད་ཚུལ།ལག་ལེན་བྱེད་པ་པོ་ཐམས་ཅད་རྙེད་པ་དང་བཀུར་བསྟིས་མཉེས་པར་བྱས་ཚུལ་སོགས་བཀྲ་ཤིས་ལུགས་ལེགས་ཀྱི་སྨོན་ཚིག་བཅས་བཞུགས།